**FEDERATIA ROMANA DE TIR CU ARCUL**

****

****

**REGULAMENTUL COMPETITIILOR INDOOR**

1. **DIVIZII**

1.1. Diviziile de arc pentru care se organizeaza competitii indoor sunt:

1. Arc Olimpic
2. Arc Compound
3. Arc traditional (asa cum sunt definite in Regulamentul pentru Arc Traditional):
* Traditional primitiv
* Traditional replica istorica
* Traditional modern
1. Bare-bow
2. Instinctiv

1.2. Se acorda titluri de Campion National Indoor pentru urmatoarele divizii de arc:

1. Arc Olimpic
2. Arc Compound
3. Bare-bow
4. Arc Traditional
5. Bow-hunting
6. Instinctiv
7. **CATEGORII DE VARSTA**

2.1. Categoriile de varsta la care se acorda titluri de Campion National, atat pentru barbati cat si pentru femei, sunt:

1. Copii: mai mici de 12 ani (inclusiv anul in care implineste 12 ani)
2. Juniori 3: 13 – 14 (inclusiv anul in care implineste 14 ani)
3. Juniori 2: 15 – 17 ani (inclusiv anul in care implineste varsta de 17 de ani)
4. Juniori 1: 18 – 20 de ani (inclusiv anul in care implineste varsta de 20 de ani)
5. Seniori: peste 20 de ani
6. Master: peste 50 de ani
7. Para-Archery

2.2. La Campionatele Nationale – competitia individuala, sportivii pot participa doar la o singura categorie de varsta.

2.3. La Campionatele Nationale – competitia pe echipe, sportivii de varsta mai mica pot fi inclusi sau pot forma echipe pentru a participa in competitia de la o varsta superioara, cu conditia ca in calificari sa fi tras pe acelasi fel de tinte. Exprimat altfel: „Competitia pe echipe la seniori este open.”

2.4. La Etapele de Campionat National Indoor, in functie de numarul participantilor, competitia se poate organiza pe categorii de varsta mai putine.

2.5. La Etapele de Campionat National Indoor, competitiile de seniori individuale si pe echipe sunt in sistem open. Categoriile cu varsta mai mica pot concura atat in clasamentul corespunzator varstei lor, cat si in clasamentele categoriilor superioare de varsta, cu conditia ca in Calificari sa fi tras pe acelasi tip de tinta.

1. **DISTANTE DE COMPETITIE**

3.1. Competitia indoor se poate organiza pe urmatoarele distante:

A) 18 m

B) 25 m

3.2. Campionatul National Indoor se organizeaza pe distanta de 18m.

1. **TERENUL DE COMPETITIE**

Terenul de competitie trebuie sa respecte urmatoarele prevederi:

4.1. Terenul trebuie amenajat in asa fel incat colturile sale sa fie unghiuri de 90 de grade. Fiecare distanta va fi masurata cu precizie de la un punct situat vertical sub centrul fiecarei tinte pana la linia de tragere. Toleranta de eroare pentru terenul indoor este de ±10cm.

4.2. Linia de asteptare trebuie marcata la cel putin 3m in spatele liniei de tragere. La un metru in fata liniei de asteptare se marcheaza linia pentru media.

4.3. Unghiul de inclinatie al tintelor trebuie sa fie intre 0 si 10 grade, iar intr-o linie de panouri trebuie sa aiba toate aceeasi inclinatie.

4.4. Linia centrelor tintelor de pe toate panourile trebuie sa fie dreapta.

4.5. Toti arcasii din aceeasi categorie trebuie sa concureze pe acelasi teren.

4.6. Daca este posibil, cate trei arcasi vor fi repartizati pe fiecare panou. Daca acest lucru nu este posibil, patru arcasi este numarul maxim de arcasi ce poate fi repartizat pe un panou.

4.7 Terenul de competitie se divizeaza in culuare care sa contina unul sau doua panouri. Aceste culuare trebuie marcate cu linii care pleaca in unghi drept de la linia de tragere catre linia panourilor.

4.8. O linie paralela cu linia de tragere va fi marcata la trei metri in fata liniei de tragere.

4.9. Vor fi instalate bariere adecvate pentru siguranta spectatorilor. Se vor elimina elementele din spatele tintelor, care pot distrage atentia arcasilor. Barierele pentru public se vor amplasa la cel putin 10m de capetele liniei panourilor si la cel putin 5m in spatele liniei de asteptare. Spectatorii nu trebuie sa aiba acces in spatele liniei panourilor. Acolo unde marimea salii nu permite amplasarea barierelor laterale, spectatorii nu au acces in fata liniei situate in spatele liniei de tragere.

4.10. In timpul Meciurilor Eliminatorii organizatorul trebuie sa asigure accesul la panouri de antrenament pentru sportivii care participa la aceasta faza a competitiei.

4.11. Pentru Meciurile Eliminatorii pe echipe, se va marca o linie vizibila la 1m in spatele liniei de tragere.

4.12. Panourile trebuie sa fie suficient de mari pentru ca sagetile care se infing putin in afara tintei sa ramana in panou. Panourile trebuie sa fie bine prinse de suporti, iar suportii sa fie stabili pe podea. Orice parte a panoului sau suportului care poate avaria o sageata, trebuie acoperita. De asemenea trebuie avut grija ca sagetile care trec prin panou sa nu fie avariate de suport.

4.13. Centrul tintelor trebuie sa fie la 130cm (±2cm) inaltime.

4.14. Panourile trebuie sa fie numerotate, cu numere de cel putin 15cm inaltime, scrise cu culori contrastante. Numerele vor fi amplasate deasupra panoului sau sub acesta, la distanta suficienta de tinta.

4.15. La Campionatele Nationale, pentru meciurile eliminatorii individuale si pe echipe, organizatorul va asigura afisarea scorurilor in timpul derularii meciurilor prin placute de scor de tip „flip”, cu cifre de cel putin 15cm inaltime.

1. **TINTE**

5.1. Pentru competitiile indoor se pot folosi urmatoarele tipuri de tinte:

1. 60cm intreaga , 1 - 10
2. 60cm tripla triunghiulara , 6 - 10
3. 60cm tripla verticala, 6 - 10
4. 40cm intreaga, 1 - 10
5. 40cm tripla triunghiulara compound & olimpic (C+O), 6 - 10
6. 40cm tripla verticala (C+O), 6 - 10
7. 40cm tripla triunghiulara pentru compound ,6 - 10
8. 40cm tripla triunghiulara pentru olimpic , 6 - 10
9. 40cm tripla verticala pentru compound, 6 - 10
10. 40cm tripla verticala pentru olimpic, 6 - 10

5.2. Pentru Campionatele Nationale se folosesc urmatoarele tipuri de tinte la distanta de 18m:

1. 60cm tinta intreaga (punctaj 1-10) COPII
2. 40cm tinta intreaga (punctaj 1-10) JUNIORI 3
3. 40cm tinta tripla verticala (punctaj 6-10) JUNIORI 2, JUNIORI 1, SENIORI

5.2. Dimensiunea cercului de 10 puncte pentru arc olimpic este de 40mm, iar pentru arc compound este de 20mm, la tintele de 40cm.

5.3. In meciurile pe echipe, fiecare echipa trage pe doua tinte verticale alaturate. In situatie de baraj, fiecare echipa trage cate 3 sageti (cate una de fiecare sportiv) pe o tinta tripla asezata orizontal.

5.4. Pentru distanta de 25m se foloseste tinta de 60cm.

1. **TRAGEREA SI TIMPII DE TRAGERE**

6.1. Runda de calificare indoor consta in 60 de sageti trase in serii de cate 3, pe tinta corespunzatoare diviziei, varstei arcasilor si distantei de tragere.

6.2. Runda de meciuri eliminatorii individuale consta in fazele 1/16 (32 de sportivi)si 1/8 (16 sportivi). Runda de meciuri finale individuale consta in fazele 1/4 (8 sportivi), 1/2 (4 sportivi), Finala Mica si Finala Mare.

6.3. Meciurile se trag in sistem pe seturi, cu cate 3 sageti pe set. Castigatorul unui set primeste 2 puncte, iar pierzatorul 0; in caz de egalitate ambii arcasi primesc cate 1 punct. Castigatorul este arcasul care ajunge primul la 6 puncte.

6.4. Runda de meciuri eliminatorii pe echipe consta in faza 1/8 (primele 16 echipe). Runda de meciuri finale pe echipe consta in fazele 1/4, 1/2, Finala Mica si Finala Mare.

6.5. Meciurile eliminatorii pe echipe se trag in 4 serii a cate 6 sageti, 2 sageti de fiecare sportiv. Meciurile eliminatorii pe echipe mixte se trag in 4 serii a cate 4 sageti (2 sageti de fiecare sportiv).

6.6. Runda de calificare si meciurile se trag in serii de cate 3 sageti.

6.7. Timpul maxim in care un arcas poate trage 3 sageti este 2 minute.

6.8. O sageata trasa inaintea semnalului de start sau dupa semnalul stop sau in afara secventei de tragere cand este tragere alternativa, duce la anularea sagetii cu punctajul cel mai mare din seria respectiva si va fi inregistrata cu 0 puncte (ratare – „miss”), M

6.9. O sageata trasa intentionat sau neintentionat dupa incheierea sesiunii de antrenament sau incalzire (dupa ce sagetile au fost recuperate de la panou), sau imediat inainte de inceperea competitiei, sau in timpul pauzelor dintre distante sau runde, duce la anularea sagetii cu punctajul cel mai mare din urmatoarea serie,de concurs .

6.10. Daca in timpul rundei de calificare un sportiv are o problema tehnica confirmata de un arbitru, sau o problema medicala confirmata de o persoana de specialitate (sau in lipsa acesteia de un alt antrenor decat cel al sportivului, sau de directorul de concurs) se poate acorda timp suplimentar pentru remedierea problemelor. Arcasul poate recupera sagetile netrase sau o parte din ele in masura in case se incadreaza in timpul de 15 minute, urmand sistemul normal de tragere si cronometrare. Aceasta tragere se face sub supravegherea unui arbitru cand apare prima oportunitate. Ordinea de tragere a respectivului arcas poate fi schimbata temporar pentru a permite efectuarea reparatiei sau a tratamentului.

6.11. In cazul unei defectiuni, sportivul trebuie sa cheme un arbitru si sa se retraga de pe linia de tragere.

6.12. In situatia unei defectiuni sau probleme medicale aparute in timpul meciurilor eliminatorii individuale sau pe echipe, nu se acorda timp suplimentar pentru remedierea acestora. Arcasul poate parasi linia de tragere pentru remedierea problemei si se poate intoarce sa traga daca se incadreaza in timpul ramas pana la terminarea seriei/setului. In cazul meciurilor pe echipe, al membru al echipei poate trage in timp ce arcasul remediaza problema.

6.13. Arcasii care nu au adversar (bye) intr-o anumita faza a competitiei pot trage pe terenul de antrenament sau pe zona rezervata pentru antrenament a terenului de competitie. Daca acestea nu sunt disponibile, pot trage pe tintele repartizate pentru meciuri. Sagetile trase in aceasta situatie nu se noteaza, iar sportivul avanseaza in faza urmatoare.

6.14. In timpul Campionatelor Nationale, antrenamentul pe terenul de competitie, pentru sportivii care au bye este limitat la 3 sageti pe set/serie si la maximum de 5 seturi pentru arc compound, si la 3 seturi pentru arc olimpic si celelalte divizii de arc. Daca un sportiv aflat in aceasta situatie trage mai mult de 3 sageti pe serie/set, dupa ce a fost atentionat de un arbitru, acestuia i se poate interzice sa se mai antreneze pe terenul de competitie, fara a fi afectat urmatorul meci al sportivului.

6.15. Sportivii nu au voie sa ridice arcul inainte de semnalul de incepere a tragerii.

6.16. Cu exceptia persoanelor cu disabilitati, sportivii vor trage din pozitia in picioare, fara suport, cu corpul deasupra liniei de tragere.

6.17. O sageata nu poate fi trasa din nou, indiferent de situatie. O sageata se considera ca nu a fost trasa daca a cazut din arc, sau lansarea nu s-a produs (ex. Nock fisurat sau sarit din nock-punct), in conditiile in care o parte a sagetii se afla in zona dintre linia de tragere si linia de 3m, si sageata nu s-a respins din panou. De asemenea, se considera ca sageata/sagetile nu au fost trase daca panoul se rastoarna, situatie in care arbitrul va acorda timp suplimentar pentru finalizarea tragerii, dupa remedierea problemei.

6.18. Sportivii pot primi instructiuni (non-electrice/electronice) de la antrenor/manageri de echipa, cu conditia de a nu deranja pe ceilalti sportivi, fara dialog . In timpul meciurilor pe echipe sportivii si antrenorul pot sa dea indicatii verbale, fie ca sunt pe linia de tragere sau nu, iar antrenorul poate da indicatii in timpul tragerii doar din spatele liniei de 1m si in limitele laterale ale panoului pe care trage echipa.

6.19. Nici un sportiv nu poate atinge echipamentul altui sportiv fara acordul acestuia. Nici un antrenor/manager/oficial nu poate atinge echipamentul unui sportiv de la alt club fara acordul acestuia. In situatii grave, arbitrul poate penaliza persoana implicata.

6.20. Fumatul nu este permis pe terenul de competitie si cel de antrenament.

6.21. Daca un arcas foloseste o tehnica de tragere care face ca bratul de arc sa fie ridicat excesiv, putand face ca sageata eliberata accidental sa zboare deasupra panourilor, dupa zona de siguranta sau peste parapetele instalate, arbitrul trebuie sa atentioneze Directorul de Concurs. Antrenorul sportivului va fi atentionat, iar in cazul in care continua sa foloseasca aceeasi tehnica, Directorul de Concurs sau Conducatorul Comisiei de Arbitri poate cere portivului sa nu mai traga si sa paraseasca terenul de competitie.

6.22. Sportivii au voie sa intinda arcurile, cu sau fara sageata, doar pe linia de tragere, sau la panou apropiat, sau catre un perete de protectie, dupa ce s-au asigurat ca nu este nici un risc. In cazul in care se intinde arcul cu sageata, aceasta se poate face doar catre un panou de tragere, in conditiile in care nu este nimeni in fata sau in spatele panourilor.

6.23. La Campionatele Nationale, pe un panou pot trage simultan maxim 2 sportivi. Daca sunt cate 4 sportivi pe panou acestia vor trage in perechi de cate 2 prin rotatie AB-CD, CD-AB etc.

6.24. Reguli pentru stabilirea locului pe linia de tragere:

* + A trage in stanga, B trage in dreapta
	+ A trage in stanga, B trage in mijloc, C trage in dreapta
	+ AC trag in dreapta, BD trag in stanga
	+ A trage pe tinta din stanga sus, B trage pe tinta din dreapta sus, C trage pe tinta din stanga jos, D trage pe tinta din dreapta jos

Cand se trage pe tinte triple verticale, ordinea de tragere este urmatoarea: A – tinta 1, B – tinta 3, C – tinta 2, D – tinta 4, cu tragere alternativa AB-CD.

6.25. In timpul calificarilor, pozitia pe linia de tragere se poate stabili de comun acord intre sportivii de pe panou, cu condita ca acestia sa informeze un arbitru inainte de inceperea competitiei.

6.26. In Meciurile Eliminatorii sportivul care se afla deasupra in grila, trage in stanga, iar cel care este dedesubt va trage in dreapta.

6.27. In cazul in care un sportiv soseste dupa inceperea competitiei, Sefii de delegatie ai cluburilor participante decid prin vot daca acesta poate fi primit sau nu in competitie si daca i se permite sau nu recupereze sagetile care s-au tras pana la sosirea lui. In nici o situatie nu se poate permite recuperarea a mai mult de 12 sageti.

1. **TIMPII DE TRAGERE**

7.1. 20 de secunde este timpul alocat pentru tragerea unei sageti de baraj in meci sau atunci cand se face tragere alternativa in meciurile finale.

7.2. 40 de secunde este timpul alocat pentru:

* + tragerea unei sageti care nu a fost trasa datorita unei defectiuni sau probleme medicale
	+ tragerea unei sageti de departajare in vederea stabilirii grilei de eliminatorii
	+ tragerea a doua sageti de catre echipa mixta in cazul unui baraj, sau pentru departajare

7.3. Un minut este alocat pentru o echipa sa traga 3 sageti (cate una de fiecare arcas) in caz de baraj sau pentru departajare.

7.4. 80 de secunde este timpul alocat pentru o echipa mixta sa traga o serie de 4 sageti (2 de fiecare arcas).

7.5. 2 minute este timpul alocat pentru un arcas sa traga o serie de 3 sageti sau pentru o echipa sa traga 6 sageti (cate 2 sageti de arcas).

7.6. Timpul de pregatire intre doua semnale sonore pentru intrarea pe linia de tragere si un semnal sonor pentru inceperea tragerii este de 10 secunde.

1. **COMPETITIA INDIVIDUALA**

8.1. La Campionatele Nationale numarul de sportivi pe care un club ii poate inscrie in competitie este nelimitat.

8.2. Se trag meciuri eliminatorii daca sunt cel putin 4 sportivi in categoria respectiva.

8.3. Numarul de sportivi care se califica in Runda Meciurilor Eliminatorii este de maxim 32, iar marimea grilei se stabileste astfel:

* + Daca sunt 4 sau 5 participanti, se trage pe grila de 4.
	+ Daca sunt 6, 7, 8, 9, 10 sau 11 participanti se trage pe grila de 8
	+ Daca sunt 12, 13, 14, 15, 16, 17, 18, 19, 20, 21, 22 sau 23 de participanti se trage pe grila de 16
	+ Daca sunt mai mult de 24 de participanti, inclusiv, atunci se va trage pe grila de 32

8.4. Titlu de Campion National se acorda daca sunt cel putin 3 participanti la categoria respectiva, de la cel putin 2 cluburi.

8.5. Meciurile eliminatorii la individual sunt pe seturi la toate diviziile de arc, cu exceptia arcului compound, castigatorul fiind arcasul care acumuleaza primul 6 puncte de set, intr-un meci de maxim 5 seturi.

8.6. La divizia compound meciurile individuale sunt pe scor cumulativ, 5 serii a cate 3 sageti, scorul maxim posibil fiind de 150 puncte.

1. **COMPETITITA PE ECHIPE**

9.1. O echipa consta din 3 arcasi de la aceeasi divizie, ai aceluiasi club.

9.2. Echipele se stabilesc in mod automat grupand cate 3 arcasi ai aceluiasi club, de la aceeasi divizie, in ordinea descrescatoare a scorurilor din runda de calificare.

9.3. In cazul in care nu doreste aplicarea punctului 9.2., antrenorul/managerul de club poate notifica echipa/echipele , in scris , cu cel putin 1 ora inainte de inceperea meciurilor eliminatorii pe echipe.

9.4. La Campionatele Nationale numarul de echipe pe care le poate inscrie un club este nelimitat. Toate echipele inscrise in competitie se califica in Runda de Meciuri Eliminatorii.

9.5. La Campionatele Nationale competitia pe echipe la seniori este in sistem „open”, adica pot participa echipe formate din sportivi de la o categorie mai mica de varsta, cu conditia ca in calificari sa fi tras in acelasi format cu seniorii. In aceasta situatie, echipele se formeaza in primul rand din sportivii seniori ai unui club, dupa care pot fi adusi sportivi de categorie mai mica de varsta in completare, sau pentru formarea de echipe intregi.

9.6. In cazul in care un sportiv, membru al unei echipe, nu poate participa in faza meciurilor eliminatorii, acesta poate fi inlocuit cu un alt sportiv care a tras in faza calificarilor, cu conditia ca antrenorul/managerul sa anunte in scris Comisia de Arbitriicu cel putin o ora inainte de inceperea Meciurilor. In cazul unei astfel de inlocuiri, scorul de calificare al echipei ramane cel de dinaintea schimbarii.

9.7. Meciurile pe echipe sunt pe seturi la toate diviziile de arc, cu exceptia arcului compound.

9.8. Meciurile la echipe in sistem pe seturi se desfasoara astfel: se trag maxim 4 seturi, 6 sageti pe set de fiecare echipa, 2 sageti pe set de fiecare arcas. Se acorda 2 puncte de set pentru echipa castigatoare a fiecarui set, cate 1 punct pentru fiecare echipa in caz de egalitate, 0 puncte pentru echipa pierzatoare in cadrul unui set. Echipa care acumuleaza prima minim 5 puncte este declarata castigatoare.

9.9. Meciurile pe echipe la divizia compound se desfasoara in 4 serii, 6 sageti pe serie de fiecare echipa, 2 sageti pe serie de fiecare arcas, pe baza de scor cumulativ. Scorul maxim posibil este 240 de puncte.

9.10. Se acorda titlu de Campion National daca sunt cel putin 3 echipe participante.

9.11. Toate echipele participante in competitie se califica in faza meciurilor eliminatorii

1. **COMPETITIA PE ECHIPE MIXTE**

10.1. Echipa mixta este formata din barbatul si femeia cu cele mai bune scoruri de calificare de la un club, de la aceeasi divizie si aceeasi categorie de varsta. Fiecare club poate avea doar o singura echipa mixta.

10.2. In cazul in care un club nu are doi sportivi, un barbat si o femeie, de aceeasi categorie de varsta, poate aduce in echipa un sportiv de varsta inferioara, cu conditia ca acel sportiv sa fi tras in calificari in acelasi format (aceeasi tinta si distante).

10.3 In cazul in care un sportiv nu poate participa in faza meciurilor eliminatorii, antrenorul/managerul poate face o schimbare cu conditia sa anunte aceasta schimbare cu cel putin o ora inainte de inceperea acelei faze a competitiei. In cazul unei astfel de schimbari, scorul de calificare al echipei ramane cel de dinaintea schimbarii.

10.4. Competitia pe echipe mixte este „open”, in aceleasi conditii prevazute la paragraful 9.5.

10.5. Se acroda titlu de Campion National daca sunt cel putin 3 echipe participante.

10.6. Meciurile pe echipe mixte sunt pe seturi la toate diviziile de arc, cu exceptia arcului compound.

10.7. Meciurile la echipe mixte in sistem pe seturi se desfasoara astfel: se trag maxim 4 seturi, 4 sageti pe set de fiecare echipa, 2 sageti pe set de fiecare arcas. Se acorda 2 puncte de set pentru echipa castigatoare a fiecarui set, cate 1 punct pentru fiecare echipa in caz de egalitate, 0 puncte pentru echipa pierzatoare in cadrul unui set. Echipa care acumuleaza prima minim 5 puncte este declarata castigatoare.

10.8. Meciurile pe echipe la divizia compound se desfasoara in 4 serii, 4 sageti pe serie de fiecare echipa, 2 sageti pe serie de fiecare arcas, pe baza de scor cumulativ. Scorul maxim posibil este 160 de puncte.

10.9. Toate echipele participante in competitie se califica in faza meciurilor eliminatorii.

1. **REZOLVAREA EGALITATILOR SI A BARAJELOR**

11.1. In caz de egalitate de scor la finalul Rundei de Calificare, departajare sportivilor se face in primul rand in functie de numarul de 10 trasi si apoi in functie de numarul de 9 trasi. Daca dupa aceste criterii se pastreaza inca egalitatea, sportivii vor fi declarati egali.

11.2. Pentru a se decide locul pe grila de eliminatorii intre sportivii declarati egali conform punctului precedent, se procedeaza la aruncarea banului.

11.3. Pentru egalitati care pot decide intrarea sau nu in Runda Meciurilor Eliminatorii, nu se aplica sistemul cu numarul de 10 sau 9 trasi, ci se trag sageti de baraj astfel:

* La individual sa trage o singura sageata pentru scor, pe sistemul cea mai aproape de centru este castigatoare
* La echipe se trage o serie de 3 sageti (cate una de fiecare arcas). In caz de scor egal, echipa care are sageata cea mai apropiata de centru este castigatoare. Daca sagetile cele mai aproape de centru sunt la distanta egala, atunci se ia in considerare a doua sageata, sau a 3-a, daca este nevoie.

11.4. In meciurile individuale, daca dupa 5 seturi / 5 serii la compound, sportivii sunt la egalitate, se trage o singura sageata de baraj pe tinta din mijloc a tintei triple verticale. Arcasul a carui sageata este cel mai aproape de centru castiga. Daca sagetile sunt la distanta egala de centru, se repeta tragerea pana la departajare.

11.5. In meciurile pe echipe, daca dupa 4 seturi / 4 serii la compound, echipele sunt la egalitate se trage o serie de 3 sageti (cate una de fiecare arcas), pe o tinta tripla asezata orizontal. Echipa cu scorul mai mare este castigatoare. In caz de scor egal, echipa care are sageata cea mai apropiata de centru este castigatoare. Daca sagetile cele mai aproape de centru sunt la distanta egala, atunci se ia in considerare a doua sageata, sau a 3-a, daca este nevoie.

1. **INTOCMIREA CLASAMENTULUI FINAL**

12.1. Primele 8 pozitii din clasamentul individual si pe echipe se departajeaza astfel:

* Primele 4 locuri se stabilesc pe baza finalei mari si a finalei mici
* In competitia pe seturi, departajarea intre locurile 5, 6, 7 si 8 se face pe baza numarului de puncte de set castigate in ultimul meci. Daca egalitatea se mentine, departajarea se face in functie de numarul de puncte cumulative trase in ultimul meci (scorul total al sagetilor)
* In competitia pe scor cumulativ, departajarea intre locurile 5, 6, 7 si 8 se face pe baza scorului inregistrat in ultimul meci.

Daca egalitatea se mentine, sportivii/echipele vor fi declarate egale.

* 1. Sportivii/echipele eliminate in faza 1/8 vor fi clasati pe locul 9 (prezentati in ordine alfabetica), cei eliminati in faza 1/16 vor fi clasificati pe locul 17, iar cei care nu s-au calificat in primii 32, vor fi clasificati pe locurile 33, 34 etc. in functie de scorul inregistrat in Runda de Calificare.

**13. ECHIPAMENTUL DE REPREZENTARE LA CONCURS**

13.1. În timpul tuturor competițiilor oficiale pe teritoriul României , sportivii și oficialii de echipelor se vor îmbrăca în haine sportive pe terenul de desfășurare al competiției. Toți membrii unei echipe după categorie vor fi îmbrăcați în aceeași uniformă de echipă. Oficialii echipei pot purta un stil diferit, dar ar trebui să poarte aceleași culori și ar trebui să fie ușor identificați ca oficial al echipei lor;

13.2. Femeile trebuie să poarte rochii, fuste, fuste divizate, pantaloni scurți (aceștia nu pot fi mai scurți decât vârful degetelor sportivului atunci când brațele și degetele sunt întinse de partea sportivului) sau pantaloni și bluze sau topuri (care acoperă partea din față și din spate a corpului, să fie fixat peste fiecare umăr în timp ce încă acoperă abdomenul când este în momentul tragerii);

13.3. Bărbații vor purta pantaloni sau pantaloni scurți;

13.4. Nu pot fi purtați pantaloni denim sau blugi, indiferent de culoare, sau haine și echipamente de camuflaj și nici pantaloni sau pantaloni scurți supradimensionați sau largi. În timpul competiției de meciuri pe echipe și echipe mixte se vor purta cămașă/bluză/top de aceeași culoare și stil și pantaloni/pantaloni/fuste de aceeași culoare;

13.5. Din cauza condițiilor meteorologice, îmbrăcămintea de protecție precum pulovere, treninguri, îmbrăcăminte de ploaie etc. poate fi purtată în urma aprobării de către Delegatul Tehnic al evenimentului sau, în lipsa acestuia, de către Președintele Comisiei de Arbitri;

13.6. Articolele pentru cap sunt opționale;

13.7. În timpul finalelor cu acoperire TV, tricourile, tricourile de compresie sau mânecile pot fi folosite cu condiția ca acestea să se potrivească cu culoarea predominantă a tricoului echipei sau să fie albe (pot include design, nume sau marcaje, dar culoarea predominantă trebuie să fie albă).